Δώριο Μεσσηνίας

Το Δώριο είναι οικισμός της Πελοποννήσου στην Περιφερειακή Ενότητα Μεσσηνίας.

 Γεωγραφικά - ιστορικά στοιχεία 
Το Δώριο βρίσκεται σε απόσταση 16 χλμ. Δ.-ΒΔ, από τον Μελιγαλά (έδρα του δήμου) και 48 χλμ. ΒΔ. από την Καλαμάτα. Το χωριό είναι κτισμένο στην κοιλάδα του ποταμού Πάμισου, σε υψόμετρο 170 μέτρων ενώ στη νότια άκρη του περνάει η Ενωτική Τσακώνας - Κυπαρισσίας (ή ΕΟ9γ). 

Η πρώτη αναφορά του Δώριου γίνεται στην ραψωδία Β 591-602 της Ιλιάδας του Ομήρου, όπου αναφέρεται μαζί με άλλες πόλεις που αποτελούσαν την επικράτεια του Νέστορα. Ο γεωγράφος Στράβων δεν κατάφερε να ταυτίσει το Δώριο με κάποια από τις σύγχρονές του πόλεις, αν και αρκετοί υποστήριζαν ότι ήταν η πόλη Όλουρις, στον σημερινό Αυλώνα. Το Δώριον αναφέρεται ξανά από τον Ρωμαίο συγγραφέα Πλίνιο το Πρεσβύτερο στο 4ο βιβλίο της «Φυσικής Ιστορίας» του (Naturalis Historia, 4.i.5.15) και από τον Παυσανία. Τα ερείπια που ανακαλύφθηκαν το 1927 στο λόφο της Μάλθης νοτιοδυτικά του χωριού από τον Σουηδό αρχαιολόγο Ν. Βάλμιν ταυτίστηκαν με το προϊστορικό Δώριο και με το Δώριο που περιέγραψε ο Παυσανίας.ΤΟ ΠΡΟΪΣΤΟΡΙΚΟ ΔΩΡΙΟ Δήμος Δωρίου. Ανακτήθηκε την 03 Σεπτεμβρίου 2012

Στο χωριό εδρεύει το ποδοσφαιρικό σωματείο Δωριεύς Δωρίου ή Α.Ο. Δωρίου, το οποίο ιδρύθηκε το 1969.Α.Ο. Δωρίου ΕΠΣ Μεσσηνίας. Ανακτήθηκε την 3η Σεπτεμβρίου 2012 Το σωματείο χρησιμοποιεί για τους αγώνες που δίνει το ποδοσφαιρικό γήπεδο Δωρίου, χωρητικότητας 500 θεατών.Γήπεδο Δωρίου ΕΠΣ Μεσσηνίας. Ανακτήθηκε την 3η Σεπτεμβρίου 2012

 Διοικητικά στοιχεία 
Ως ξεχωριστός οικισμός αναφέρεται επίσημα, για πρώτη φορά το 1920 να προσαρτάται στην τότε κοινότητα Κάτω Σουλιμάς και το 1924 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Άγιο Γεώργιο, τον Άγιο Πέτρο, την Αμφιθέα και την Κάτω Αμφιθέα αποτελούν την κοινότητα Δωρίου που υπάγεται στη δημοτική ενότητα Δωρίου του Δήμου Οιχαλίας. Σύμφωνα με την απογραφή 2021 απογράφησαν 682 κάτοικοι  ενώ με αυτήν του 2011 ήταν 915«ΦΕΚ αποτελεσμάτων ΜΟΝΙΜΟΥ πληθυσμού», σελ. 10790 (σελ. 316 του pdf). 

 Δείτε επίσης 
 Άνω Δώριο Μεσσηνίας

 Παραπομπές 

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας